দিনাজপুর সদর উপজেলা

দিনাজপুর সদর বাংলাদেশের দিনাজপুর জেলার অন্তর্গত একটি উপজেলা। দিনাজপুর সদর উপজেলার আয়তন ৩৫৪.৭৩ বর্গ কিলোমিটার (৮৭,৬৫৬ একর)। ২৫°২৮´ থেকে ২৫°৪৮´ উত্তর অক্ষাংশ এবং ৮৮°৩৪´ থেকে ৮৮°৪৬´ পূর্ব দ্রাঘিমাংশ জুড়ে এ উপজেলার অবস্থান। এ উপজেলার উত্তরে কাহারোল উপজেলা ও খানসামা উপজেলা, দক্ষিণে ভারতের পশ্চিমবঙ্গ, পূর্বে চিরিরবন্দর উপজেলা, পশ্চিমে বিরল উপজেলা। দিনাজপুর একসময়ে একটি নামকরা জনপদ পুণ্ড্রবর্ধনের অংশ ছিল। লাখনাউটির রাজধানী দেভকটের অবস্থান ছিল এর ১১ মাইল দক্ষিণে। তৎকালীন ইংরেজ শাসকদের “The British Administrative Control” এখানে ১৭৮৬ সালে গঠিত হয়। ১৯৪৭ সালে বঙ্গভঙ্গের সময়ে দিনাজপুরের একটি বড় অংশ পশ্চিমবঙ্গে চলে যায় এবং তার নাম হয় পশ্চিম দিনাজপুর জেলা। সেই জেলার জনগণ টেভাগা আন্দোলনে অংশগ্রহণ করে এবং ১৯৭১ সালের মুক্তিযুদ্ধে এক যুগান্তকারী ভূমিকা রাখে। একটি খোদাইকরা পাথর (বিশ্বাস করা হয় তা গুপ্ত যুগের), অক্টোবর ৮-টে ঘোড়াঘাট উপজেলার সুরা মসজিদের পার্শ্ববর্তী পুকুর থেকে উদ্ধার করা হয়। দিনাজপুর সদর উপজেলা প্রাচীন বাংলার পুন্ড্রবর্ধনের একটি অংশ ছিল। ধারণা করা হয় দিনাজ বা দিনারাজ নাম হতে দিনাজপুর নামকরণ করা হয়েছে। মোগল সম্রাট আকবরের সময় কাশিঠাকুর মালদহ এবং দিনাজপুর জেলার একক জমিদারী প্রতিষ্ঠা করেন। বস্তুত এই জমিদারী হতে পর্যায়ক্রমে রাজনৈতিক ও ভৌগোলিক বিভিন্ন বিবর্তনের মধ্য দিয়ে দিনাজপুর জেলার কেন্দ্র বিন্দু হিসেবে দিনাজপুর সদর উপজেলা প্রতিষ্ঠিত হয়। আধুনিক দিনাজপুর সদর উপজেলা ১৭৮৬ সালে ব্রিটিশ শাসনের সময় প্রশাসনিক একক হিসেবে কাজ শুরু করে।দিনাজপুর সদর থানা সৃষ্টি ১৮৯৯ সালে এবং থানাকে উপজেলা করা হয় ১৯৮৩ সালে। দিনাজপুর পৌরসভা ১৮৫৬ সালে প্রতিষ্ঠিত হয়। দিনাজপুর সদর উপজেলার মোট আয়তন ১৩৬.৮১ বর্গ কি.মি.। উত্তরে কাহারোল এবং খানসামা উপজেলা, দক্ষিণে ভারতের পশ্চিমবঙ্গ রাজ্য, পূর্বে চিরিরবন্দর উপজেলা, পশ্চিমে বিরল উপজেলা। প্রধান নদী: পুনর্ভবা ও আত্রাই। এই উপজেলার ১০ টি ইউনিযন এবং একটি পেৌরসভা আছে। মহান মুক্তিযুদ্ধে ২৭ মার্চ, ১৯৭১ সালে পাকিস্তানিদের সামরিক স্থাপণা দিনাজপুর কুঠিবাড়ির পতন হয় এবং দিনাজপুর শহর ১৪ এপ্রিল, ১৯৭১ পর্যন্ত মুক্তাঞ্চল হিসাবে টিকে থাকে। ২০ ডিসেম্বর, ১৯৭১ তারিখে ঐতিহাসিক গোড়া শহীদ বড়মাঠে জনাব আব্দুর রহিম (প্রশাসক ৯ নং জোন) আনুষ্ঠানিকভাবে স্বাধীন বাংলাদেশের জাতীয় পতাকা উত্তোলন করা হয়। দিনাজপুর সদর উপজেলায় ১টি পৌরসভা, ১০টি ইউনিয়ন পরিষদ, ২১৬টি মৌজা ও ২০৫টি গ্রাম রয়েছে। এ উপজেলার প্রশাসনিক কার্যক্রম দিনাজপুর সদর থানার আওতাধীন। পৌরসভা: দিনাজপুর পৌরসভা ইউনিয়নসমূহ: চেহেলগাজী ইউনিয়ন সুন্দরবন ইউনিয়ন ফাজিলপুর ইউনিয়ন শেখপুরা ইউনিয়ন শশরা ইউনিয়ন আউলিয়াপুর ইউনিয়ন উথরাইল ইউনিয়ন শংকরপুর ইউনিয়ন আস্করপুর ইউনিয়ন কমলপুর ইউনিয়ন ২০১১ সালের আদমশুমারি অনুযায়ী দিনাজপুর সদর উপজেলার মোট জনসংখ্যা ৪,৮৪,৫৯৭ জন। এর মধ্যে পুরুষ ২,৪৭,৭৯২ জন এবং মহিলা ২,৩৬,৮০৫ জন। মোট পরিবার ১,১১,৭৭৯টি। দিনাজপুর সদর উপজেলার সাক্ষরতার হার ৫৮.৭%। (পুরুষ ৬২.৮%, মহিলা ৫৪.১%)। এ উপজেলায় ১টি বিশ্ববিদ্যালয়, ১টি ভেটেরিনারি কলেজ, ২৭টি কলেজ, ৭২টি মাধ্যমিক বিদ্যালয়, ১৭৪টি প্রাথমিক বিদ্যালয়, ৩৬টি মাদ্রাসা রয়েছে। কলেজ ও বিশ্ববিদ্যালয় হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয় দিনাজপুর সরকারি কলেজ দিনাজপুর মহিলা কলেজ দিনাজপুর মেডিকেল কলেজ আদর্শ মহাবিদ্যালয়, দিনাজপুর হলি ল্যান্ড কলেজ মাধ্যমিক বিদ্যালয় দিনাজপুর কালেক্টরেট স্কুল এন্ড কলেজ সেন্ট যোসেফ স্কুল দিনাজপুর জিলা স্কুল দিনাজপুর সরকারি বালিকা উচ্চ বিদ্যালয় দিনাজপুর কলেজিয়েট স্কুল এন্ড কলেজ ইন্সটিটিউট দিনাজপুর টেক্সটাইল ইন্সটিটিউট দিনাজপুর পলিটেকনিক ইন্সটিটিউট মাদ্রাসা দিনাজপুর নুরজাহান কামিল মাদ্রাসা মোহনপুর আদর্শ ফাযিল মাদরাসা উথরাইল সিদ্দিকীয়া কামিল মাদরাসা শালকী আলিম মাদরাসা অন্যান্য বাংলাদেশ ক্রীড়া শিক্ষা প্রতিষ্ঠান (বিকেএসপি), আঞ্চলিক প্রশিক্ষণ কেন্দ্র, দিনাজপুর দিনাজপুর সদর উপজেলায় সব ধরনের যানবাহনে যোগাযোগ করা যায়। এখানে পাকারাস্তা ২২২.৬৪ কিলোমিটার, আধা-পাকারাস্তা ১০ কিলোমিটার, কাঁচারাস্তা ৬১৮.৮৭ কিলোমিটার, ১৬ কিলোমিটার রেলপথ ও ১টি রেলস্টেশন রয়েছে। দিনাজপুর উপজেলায় ৭৩০টি মসজিদ, ৯০ টি মন্দির ও ৫টি গীর্জা রয়েছে। দিনাজপুর সদর উপজেলা মুলতঃ কৃষি নির্ভর। এখানে প্রচুর পরিমাণে নানা ধরনের উন্নতমানের ধান উৎপাদন হয়। খাদ্যের স্বয়ং সম্পূর্ণ এই উপজেলা হতে বিভিন্ন ধরনের সুগন্ধি চালসহ সাধারণ মানের চাল দেশের বিভিন্ন এলাকায় সরবরাহ করা হয়। ধান ছাড়াও ভুট্টা, গম, টমেটো, আলু এবং নানান ধরনের সব্জি এ অঞ্চলের উৎপাদিত কৃষি পণ্যের অন্যতম। দিনাজপুর সদর উপজেলার মাসিমপুরের বেদানা লিচুর সুখ্যাতি বিশ্বজোড়া। কৃষি ছাড়াও কৃষি নির্ভর বিভিন্ন শিল্প বিশেষতঃ আধুনিক চাল কলের ব্যাপক বিস্তার ঘটেছে। এ ছাড়াও পাপড় শিল্পের ঐতিহ্য ও খ্যাতি রয়েছে। দিনাজপুর সদর উপজেলায় ১টি উপজেলা স্বাস্থ্যকেন্দ্র, ৯টি ইউনিয়ন স্বাস্থ্য উপকেন্দ্র ও ২০টি বেসরকারি হাসপাতাল রয়েছে। দিনাজপুর সদর উপজেলার খুব কাছে প্রবাহিত পুনর্ভবা নদী। তাছাড়া উপজেলার সুন্দরবন ইউনিয়নে প্রবাহিত হয়েছে আত্রাই নদী। দিনাজপুর সদর উপজেলায় ২০টি হাটবাজার রয়েছে ও ৮টি মেলা হয়ে থাকে। উল্লেখযোগ্য হাটবাজার রেলবাজার হাট বাহাদুরবাজার হাট শিকদারগঞ্জ হাট গোদাগাড়ী হাট সাহেবগঞ্জ হাট সাহেবডাঙ্গা হাট ফাসিলা হাট পাঁচবাড়ি হাট খানপুর হাট নশীপুর হাট লক্ষীতলার হাট উল্লেখযোগ্য মেলা চেরাডাঙ্গী মেলা মুরাদপুর মেলা গোয়ালেরহাট মেলা ১৯৭২ সালের ৬ জানুয়ারি মহারাজা গিরিজানাথ হাইস্কুলে মুক্তিযুদ্ধ ফেরত মুক্তিযোদ্ধাদের অস্থায়ী ক্যাম্পে মাইন বিস্ফোরণে প্রায় ৫০০ মুক্তিযোদ্ধা নিহত হন। নিহত প্রায় ১০০ জন মুক্তিযোদ্ধার ছিন্ন ভিন্ন লাশ চেহেলগাজী মাযারে রাষ্ট্রীয় মর্যাদায় দাফন করা হয়। মুক্তিযুদ্ধের স্মৃতিচিহ্ন স্মৃতিসৌধ: ১টি। দৈনিক: উত্তরা, প্রতিদিন, তিস্তা, আজকের দেশবার্তা, জনমত, উত্তরবঙ্গ, আজকের প্রতিভা, পত্রালাপ। সাপ্তাহিক: অতঃপর, আজকের বার্তা। মাসিক: নওরোজ (অবলুপ্ত)। মোহাম্মদ তৈমুর –– শিক্ষাবিদ। মোহাম্মদ নূরুল আমিন –– স্বভাব কবি মির্জা কাদের বক্স –– রাজনীতিবিদ ও আইনজীবী হেমায়েত আলী টি.কে –– শিক্ষাবিদ ও সেরেস্তাদার। মোহাম্মদ দানেশ –– রাজনীতিবিদ ও প্রাক্তন গণপরিষদ সদস্য। বেগম খালেদা জিয়া –– বাংলাদেশের সাবেক প্রধানমন্ত্রী ও বিরোধী দলীয় নেতা। আ ল ম ফজলুর রহমান-- দিনাজপুর সদরের পূর্ব মোহনপুুুর গ্রামের বাসিন্দা ও বিডিআর এর সাবেক মহাপরিচালক চেহেলগাজী মাজার ও মসজিদ ঘুঘুডাঙ্গা জমিদার বাড়ি দিনাজপুর রাজবাড়ি রামসাগর মাতাসাগর সুখসাগর মোহনপুর রাবার ড্যাম দিনাজপুর জেলা বাংলাদেশ জাতীয় তথ্য বাতায়ন (জুন ২০১৪)। "এক নজরে দিনাজপুর সদর"। গণপ্রজাতন্ত্রী বাংলাদেশ সরকার। ২১ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ১৭ ডিসেম্বর ২০১৪।  "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ১৩ জানুয়ারি ২০২২। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "দিনাজপুর সদর উপজেলার পটভূমি - দিনাজপুর সদর উপজেলা"। www.dinajpursadar.dinajpur.gov.bd। ১৩ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ১৩ জানুয়ারি ২০২২।  "দিনাজপুর সদর উপজেলার ইউনিয়নসমূহ - দিনাজপুর সদর উপজেলা"। www.dinajpursadar.dinajpur.gov.bd। ২৫ এপ্রিল ২০২৩ তারিখে মূল থেকে আর্কাইভ করা। সংগ্রহের তারিখ ১৩ জানুয়ারি ২০২২।  বাংলাপিডিয়ায় দিনাজপুর সদর উপজেলা